joelniklaus/EU_Wikipedias huggingface dataset:
Δουλειές του ποδαριού

Οι Δουλειές του ποδαριού είναι μια Ελληνική κωμική ταινία 
παραγωγής του 1962 σε σκηνοθεσία Στέλιου Τατασόπουλου και σε σενάριο του Θεόδωρου Τέμπου. Πρωταγωνιστούν οι Θανάσης Βέγγος, Φραγκίσκος Μανέλλης, Λαυρέντης Διανέλλος και Γιάννης Σπαρίδης.

Η ταινία αποτελεί το σίκουελ του Μήτρος και Μητρούσης στην Αθήνα του 1960, του ίδιου σκηνοθέτη (Τατασόπουλος) και σεναριογράφου (Τέμπος), αλλά αυτήν την φορά και με την συμμετοχή της Φίνος Φιλμ στην παραγωγή της.

Πλοκή
Ο Μήτρος κι ο Μητρούσης είναι δύο φτωχοί φουκαράδες και γκαφατζήδες φίλοι που προσπαθούν να επιβιώσουν στην πρωτεύουσα κάνοντας διάφορες δουλειές του ποδαριού. Με τα χρέη τους να συσσωρεύονται συνέχεια, από τη σπιτονοικοκυρά τους που τις χρωστούν τα ενοίκια, μέχρι τον περιπτερά και την ταβέρνα, ο Μήτρος με τον Μητρούση αποφασίζουν να δημιουργήσουν ένα εργαστήριο για να παρασκευάσουν ένα φάρμακο κατά της τριχόπτωσης. Με τους πελάτες να πληθαίνουν συνεχώς, οι οποίοι πίστεψαν ότι όντως έχει βρεθεί το φάρμακο, οι δυο φίλοι αρχίζουν να παίρνουν μια οικονομική ανάσα. Ωστόσο όταν αρχίζουν οι πελάτες τους να βλέπουν ότι δεν υπάρχει κάποιο αποτέλεσμα για την τριχόπτωσή τους και καταλαβαίνουν ότι έπεσαν θύματα απάτης του Μήτρου και του Μητρούση, τους παίρνουν στο κυνήγι.

Για καλή τους τύχη, η συνταγή τους για την τριχόπτωση θα πέσει στα χέρια ένας έξυπνου βιομήχανου, και αυτό που δεν κατάφεραν οι δύο φουκαράδες φίλοι, θα το κάνει αυτός τελειοποιώντας τη συνταγή τους. Έτσι, οι δύο φίλοι γίνονται ξαφνικά πάμπλουτοι από την εφεύρεσή τους με τον Μήτρο να αποφασίζει να ζητήσει σε γάμο την κόρη μιας γειτόνισσας, αφού είναι από καιρό ερωτευμένος μαζί της. Παρά τα χρήματα και την επιτυχία του φαρμάκου, η κόρη της γειτόνισσας αρνείται την πρόταση γάμου του Μήτρου, καθώς αυτήν αγαπάει έναν ποδοσφαιριστή.

Διανομή ρόλων
Φραγκίσκος Μανέλλης ως Μητρούσης
Θανάσης Βέγγος ως Μήτρος
Λαυρέντης Διανέλλος ως Αρίστος Βασιλόπουλος
Γιάννης Σπαρίδης ως Κίρκορ Πέτρος
Ράλλης Αγγελίδης ως Πέτρος
Γιώργος Βελέντζας ως αστυνομικός
Το καστ συμπληρώνουν με μικρούς ρόλους οι ηθοποιοί:

box office
Η ταινία προβλήθηκε τη σεζόν 1961-1962 και έκοψε 33.284 εισιτήρια και πήρε την 20η θέση σε σύνολο 68 ταινιών της περιόδου αυτής.

Παραπομπές

Εξωτερικοί σύνδεσμοι
 
 

Ελληνικές ταινίες
Ελληνικές κωμικές ταινίες
Ελληνόφωνες ταινίες
Ελληνικές ασπρόμαυρες ταινίες
Ταινίες σε σκηνοθεσία Στέλιου Τατασόπουλου
Ταινίες γυρισμένες στην Αθήνα 
Ταινίες του 1962
Χαλκί Κορινθίας

Το Χαλκί, επίσημα Χαλκείο, είναι είναι ημιορεινό χωριό της Περιφερειακής Ενότητας Κορινθίας στην Πελοπόννησο σε υψόμετρο 280 μέτρα.

Γεωγραφία - Αξιοθέατα 
Το Χαλκί βρίσκεται στο κέντρο του πρώην νομού Κορινθίας σε απόσταση περίπου 25 χλμ. Δ.-ΝΔ. από την Κόρινθο, 11 χλμ. ΝΔ. από το Ζευγολατιό (έδρα δήμου). Δυτικά από το χωριό περνά το ποτάμι της Νεμέας ή Κουτσομαδιώτικο ή χείμαρρος Ζαπάντι (Ζαπάντης) που ξεκινά από τα βόρεια της πεδιάδας της Νεμέας και σχηματίζει, στη γύρω από το χωριό περιοχή, την κοιλάδα του Ζαπάντη, στην οποία οι κάτοικοί του καλλιεργούν αμπέλια (την ποικιλία της κορινθιακής σουλτανίνας), εσπεριδοειδή και ελιές. Ως οικισμός αναφέρεται επίσημα, μετά την απελευθέρωση, το 1879 στο ΦΕΚ 50Α - 25/07/1879 να προσαρτάται στον τότε δήμο Κορινθίων. Το 1912 με το  ΦΕΚ 262Α - 31/08/1912 ορίστηκε έδρα της ομώνυμης νεοσυσταθείσας κοινότητας. Σύμφωνα με το σχέδιο Καλλικράτης, αποτελεί την τοπική κοινότητα Χαλκείου που υπάγεται στη δημοτική ενότητα Βόχας του δήμου Βέλου - Βόχας, ενώ σύμφωνα με την απογραφή 2011 έχει 439 μονίμους κατοίκους.
ΧαλκίΚορινθίας

Εξωτερικοί σύνδεσμοι 
 Αρχειακό και οπτικοακουστικό υλικό ερευνών Ακαδημίας Αθηνών

Παραπομπές 

Χωριά του νομού Κορινθίας
Δήμος Βέλου-Βόχας
Τζιοβάνι φαν Μπρόνκχορστ

Ο Τζιοβάνι φαν Μπρόνκχορστ (Giovanni van Bronckhorst, 5 Φεβρουαρίου 1975) είναι παλαίμαχος Ολλανδός διεθνής ποδοσφαιριστής ο οποίος πλέον εργάζεται ως προπονητής της Ρέιντζερς. Αρχικά αγωνιζόταν ως μέσος αλλά αργότερα στην καριέρα του αγωνίστηκε ως αριστερός αμυντικός.

Κατά τη διάρκεια της καριέρα του, ο φαν Μπρόγκχορστ αγωνίστηκε για τις ΡΚΣ Βάαλβαϊκ (1993-4), Φέγερνορντ (1993-1998), Ρέιντζερς (1998-2001), Άρσεναλ (2001-2003), Μπαρτσελόνα (2003-2007) και μετά πάλι Φέγερνορντ (2007-2010), όπου έκλεισε την καριέρα του. Ήταν βασικό στέλεχος της Μπαρτσελόνα η οποία κατέκτησε το Τσάμπιονς Λιγκ τη σαιζόν 2005-06, όντως βασικός στον τελικό, ενώ αγωνίστηκε και σε κάθε αγώνα μέχρι εκεί.

Ο φαν Μπρόγκχορστ πραγματοποίησε το ντεμπούτο του με την εθνική Ολλανδίας το 1996 και πραγματοποίησε 106 συμμετοχές με το εθνόσημο. Αγωνίστηκε σε τρία Μουντιάλ (1998, 2006 και 2010) και τρία Euro (2000, 2004 και 2008). Ήταν αρχηγός των Οράνιε στον τελικό του Μουντιάλ 2010, ο οποίος ήταν και ο τελευταίος του επαγγελματικός αγώνας.

Αφότου έγινε προπονητής της Κ-21 ομάδας της Ολλανδίας και βοηθός προπονητής της Φέγερνορντ, ο φαν Μπρόγκχορστ έγινε προπονητής στη Φέγερνορντ τον Μάιο του 2015. Ως προπονητής κατέκτησε το κύπελλο την πρώτη του σαιζόν και το πρωτάθλημα το 2017. Το 2021 με την Ρέιντζερς Γλασκόβης έφτασε μέχρι τον τελικό του Γιουροπα Λιγκ.

Παραπομπές 

Ποδοσφαιριστές Ευρωπαϊκού Πρωταθλήματος 2004
Ολλανδοί προπονητές ποδοσφαίρου
Αμυντικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ολλανδίας
Ποδοσφαιριστές ΡΚΣ Βάαλβαϊκ
Ποδοσφαιριστές Φέγενορντ
Ποδοσφαιριστές Ρέιντζερς Γλασκώβης
Ποδοσφαιριστές Άρσεναλ
Ποδοσφαιριστές Μπαρτσελόνα
Παίκτες νικητές ΟΥΕΦΑ Τσάμπιονς Λιγκ
Ποδοσφαιριστές Παγκοσμίου Κυπέλλου 1998
Ποδοσφαιριστές Παγκοσμίου Κυπέλλου 2006
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Ευρωπαϊκού Πρωταθλήματος 2008
Προπονητές ποδοσφαίρου Φέγενορντ
Ποδοσφαιριστές Πρέμιερ Λιγκ Σκωτίας
Προπονητές ποδοσφαίρου Έρεντιβιζι
ΑΕΚ 1993-1994

Την σεζόν 1993-1994 η ΑΕΚ ( Αθλητική Ένωση Κωνσταντινουπόλεως ) κατέκτησε για τρίτη συνεχόμενη χρονιά (1992-1993-1994) και για ενδέκατη συνολικά φορά στην ιστορία της το ελληνικό πρωτάθλημα , ενώ επιπλέον βρέθηκε και στον τελικό του Κυπέλλου Ελλάδος στον οποίο ηττήθηκε από τον Παναθηναϊκό σε ένα ματς θρίλερ που κρίθηκε στην διαδικασία των πέναλτι (σκορ αγώνος 3-3). Προπονητής ήταν ο κορυφαίος διαχρονικά στην ιστορία της ομάδος βάσει προσφοράς, διάρκειας και τίτλων ο θρυλικός Ντούσαν Μπάγεβιτς ,ενώ στον προεδρικό θώκο βρίσκονταν το δίδυμο Καρρά-Μελλισανίδη . Πρώτος σκόρερ της ομάδος αλλά και συνολικά στο ελληνικό πρωτάθλημα ήταν ο βασικός σέντερ φορ της ομάδας ο Αλέκος Αλεξανδρής με 24 γκολ. Αυτή η φουρνιά της ομάδος μνημονεύεται ακόμη ως μία από τις κορυφαίες που έχει υπάρξει ποτέ στην ιστορία του ελληνικού ποδοσφαίρου καθώς όχι μόνο κατέκτησε πάμπολλους τίτλους αλλά τα συνδύασε όλα αυτά παίζοντας ταυτόχρονα εκπληκτικό, επιθετικό και σύγχρονο ποδόσφαιρο. Επίσης η ΑΕΚ εκείνη την σεζόν αγωνίστηκε και στην Ευρώπη εκπροσωπώντας την Ελλάδα στο ΟΥΕΦΑ Τσάμπιονς Λιγκ . Στην συγκεκριμένη διοργάνωση η ΑΕΚ κληρώθηκε στον πρώτο προκριματικό γύρο με την ισχυρή Μονακό του τεράστιου και εκ των κορυφαίων προπονητών παγκοσμίως Αρσέν Βενγκέρ. Στον πρώτο αγώνα μέσα στην Γαλλία η ΑΕΚ ηττήθηκε με σκορ 1-0 με αυτογκόλ του Μιχάλη Βλάχου στο 79΄, ενώ στο επαναληπτικό στο Στάδιο Νίκος Γκούμας δεν κατάφερε μπροστά σε περίπου 29.000 θεατές να ανατρέψει το σκορ του πρώτου αγώνα μένοντας στην ισοπαλία(1-1)  .

Ποδοσφαιριστές

Βαθμολογία ελληνικού Πρωταθλήματος

Παραπομπές

Αθλητική Ένωση Κωνσταντινουπόλεως (ποδόσφαιρο)
Hellenic Train

Η Hellenic Train Α.Ε. (πρώην ΤΡΑΙΝΟΣΕ Α.Ε.), μέλος του Ομίλου FS, είναι ιδιωτική εταιρεία και ο βασικός πάροχος σιδηροδρομικής μεταφοράς επιβατών & εμπορευμάτων στην Ελλάδα. Η Εταιρεία, παρέχει σιδηροδρομικές υπηρεσίες, χρησιμοποιώντας το δίκτυο και την εν γένει σιδηροδρομική υποδομή του Οργανισμού Σιδηροδρόμων Ελλάδος (ΟΣΕ Α.Ε.). Η Hellenic Train πραγματοποιεί 342 δρομολόγια (επιβατικά και εμπορικά τραίνα) την ημέρα. Απασχολεί 637 άτομα προσωπικό και χρησιμοποιεί 1.160 μηχανές έλξης, βαγόνια και φορτάμαξες.

Ιδρύθηκε το 2005 με το όνομα ΤΡΑΙΝΟΣΕ Α.Ε. ως θυγατρική του ΟΣΕ, με σκοπό την παροχή υπηρεσιών μεταφοράς επιβατών και εμπορευμάτων. Το 2007 ολοκληρώθηκε η διαδικασία απόσχισης κλάδου και εισφοράς του από τον ΟΣΕ και η εταιρεία ανέλαβε τη λειτουργία και εκμετάλλευση όλων των μεταφορών με την απορρόφηση και της Proastiakos. 
Το 2008 η κυριότητα της ΤΡΑΙΝΟΣΕ πέρασε στο Ελληνικό δημόσιο. Έκτοτε, λειτουργεί πλήρως ανεξάρτητη με ξεχωριστή διοίκηση και οργάνωση. Τον Απρίλιο του 2013 το σύνολο των μετοχών της εταιρείας περιήλθε κατά πλήρη κυριότητα στο ΤΑΙΠΕΔ και μέχρι το 2017 ήταν ο μοναδικός μέτοχος της εταιρείας. Τον Ιανουάριο του 2017, το Ελεγκτικό Συνέδριο ενέκρινε την ιδιωτικοποίηση και παραχώρηση της στον όμιλο της FS Italiane έναντι συνολικού τιμήματος 45.000.000 ευρώ, η οποία ολοκληρώθηκε τον Οκτώβριο 2017.  

Την 1η Ιουλίου 2022 η εταιρεία μετονομάστηκε από ΤΡΑΙΝΟΣΕ σε Hellenic Train.

Φωτοθήκη

Παραπομπές

Μεταφορές στην Ελλάδα
Πάνος Παπαδόπουλος (1993)

Ο Πάνος Παπαδόπουλος (Αθήνα, 19 Ιουνίου 1993) είναι Έλληνας ηθοποιός.

Έχει συμμετάσχει στο θέατρο, την τηλεόραση και τον κινηματογράφο.

Είναι αριστούχος απόφοιτος της Δραματικής Σχολής του Εθνικού Θεάτρου,  ενώ σπούδασε Γερμανική Γλώσσα και Φιλολογία στο Καποδιστριακό Πανεπιστήμιο Αθηνών.

Το 2018 υπήρξε υποψήφιος για το θεατρικό Βραβείο Χορν με την ερμηνεία του ως Βατλέν στο Έξυπνο Πουλί του Ζωρζ Φεντώ, σε σκηνοθεσία Μάνου Βαβαδάκη και Γιώργου Κατσή. 

Παράλληλα με την πορεία του ως ηθοποιός, έχει γράψει και σκηνοθετήσει για τον κινηματογράφο, ενώ διασκεύασε κείμενα και για το θέατρο.

Φιλμογραφία

Τηλεόραση

Κινηματογράφος 
Το 2015, δραστηριοποιείται με τη συγγραφή, τη σκηνοθεσία και την ερμηνεία του στη μικρού μήκους ταινία "Θα 'ταν ωραία να την έλεγαν Νεφέλη".  Ακολούθησε η συμμετοχή του στο φεστιβαλικό "Park" της Σοφίας Εξάρχου (υποψηφιότητα Β' ανδρικού ρόλου ως ensemble, στα βραβεία της Ελληνικής Ακαδημίας Κινηματογράφου),  και στην σπονδυλωτή ανθολογία τρόμου "The Field Guide to Evil",  που έκανε παγκόσμια πρεμιέρα στο Φεστιβάλ SXSW στο Όστιν του Τέξας. Στην ταινία συμμετείχαν οκτώ σκηνοθέτες από διαφορετικές χώρες του κόσμου. Το 2019, γράφει και πρωταγωνιστεί στο "Δεν ακούμε τα τραγούδια"  του Τάκη Παπαναστασίου. Η ταινία προβλήθηκε στο Φεστιβάλ Κινηματογράφου Θεσσαλονίκης, αποσπώντας τρεις υποψηφιότητες για τα βραβεία Greek Film Centre Award, Mermaid Award και Youth Jury Award. Δύο χρόνια αργότερα συνεργάζεται και πάλι με τον Τάκη Παπαναστασίου, πρωταγωνιστώντας στο "Εκείνοι τα ήξερε όλα", που έκανε την παγκόσμια πρεμιέρα του στο Φεστιβάλ Κινηματογράφου Θεσσαλονίκης.

Θέατρο 
Από το 2016 εργάζεται ανελλιπώς στο θέατρο για το ανέβασμα κλασικών κυρίως κειμένων.  Μεταξύ άλλων έχει υποδυθεί τους ομώνυμους ρόλους στα έργα: "Πέερ Γκυντ", "Ο Επιθεωρητής", "Βικτώρ, ή τα παιδιά στην εξουσία", "Μπαίνει η Δεσποινίς Μαργαρίτα" και "Φράνκενσταϊν – Ο χαμένος παράδεισος". Το 2018 διακρίθηκε για την ερμηνεία του στο "Έξυπνο Πουλί" του Ζωρζ Φεντώ, κερδίζοντας μια υποψηφιότητα για το θεατρικό Βραβείο Χορν.

Παραπομπές 

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Καταρράκτες της Δρυμώνας

Οι καταρράκτες της Δρυμώνας βρίσκονται στη βόρεια Εύβοια, στο δήμο Μαντουδίου - Λίμνης - Αγίας Άννας, ανάμεσα στην Δρυμώνα και την Κερασιά, στα 620 μέτρα υψόμετρο. Το σημείο είναι κοντά στη Μονή του Οσίου Δαυίδ, 20 χιλιόμετρα από τις Ροβιές και 25 από τη Λίμνη. 

Είναι τμήμα του ποταμού Σηπιά, ο οποίος σχηματίζεται στο Ξηρό Όρος και εκβάλλει στο βόρειο Ευβοικό. Δεν διαθέτει σταθερή ροή νερού αλλά κυρίως αποστραγγίζει τα γύρω νερά του Ξηρού Όρους και τους καλοκαιρινούς μήνες συνήθως οι καταρράκτες δεν έχουν καθόλου ροή. Οι καταρράκτες αποτελούνται από ένα δίκτυο ρυακιών και από τρεις καταρράκτες που δημιουργούν δύο μικρές λίμνες. Ο ψηλότερος από αυτούς πέφτει με ορμή από υψόμετρο 15 μέτρων. Η περιοχή έχει διαμορφωθεί, με μικρό δίκτυο μονοπατιών, γέφυρες και παγκάκια.

Η βιοποικιλότητα της περιοχής είναι πολύ πλούσια. Τα πυκνά δάση που την περικλείουν αποτελούνται κυρίως από μαυρόπευκα, βελανιδιές και χαλέπιο πεύκη. Άλλα δέντρα που φυτρώνουν κοντά στους καταρράκτες είναι τα πλατάνια, τα σφενδάμια, οι βελανιδιές, τα αγριόκεδρα και οι φτελιές και πολλά είδη λουλουδιών. Η πανίδα περιλαμβάνει πολλά είδη των δασών και των ορεινών ποταμών, από αρπακτικά όπως φιδαετοί, γερακίνες και πετρίτες και νυχτόβια αρπακτικά όπως μπούφοι και κουκουβάγιες. Η ορνιθοπανίδα συμπληρώνεται με είδη όπως μπεκάτσες, ορτύκια, κούκοι, δρυοκολάπτες και πολλά άλλα.Το υδάτινο σύστημα των καταρρακτών αποτελεί ιδανικό βιότοπο για μικρά ζώα, όπως αμφίβια, ερπετά και έντομα, που ζούνε σε μικρές ορεινές λίμνες και ρυάκια αλλά και θηλαστικά όπως αλεπούδες, νυφίτσες, ασβοί, σκαντζόχοιροι, λαγοί, τυφλοπόντικες και διάφορες νυχτερίδες.

Στους καταρράκτες υπάρχουν πολλά μονοπάτια πεζοπορίας ενώ οργανώνονται και καταβάσεις canyoning.

Παραπομπές 

Καταρράκτες στην Ελλάδα
Δήμος Μαντουδίου - Λίμνης - Αγίας Άννας
Οικογένεια Σπένσερ

Η οικογένεια Σπένσερ είναι μια αριστοκρατική οικογένεια του Ηνωμένου Βασιλείου, που ιδρύθηκε τον 15ο αιώνα.  Δύο εξέχοντα μέλη της οικογένειας κατά τη διάρκεια του 20ου αιώνα ήταν ο Βρετανός Πρωθυπουργός Σερ Ουίνστον Τσόρτσιλ και η Νταϊάνα, Πριγκίπισσα της Ουαλίας.

Η Ιστορία της οικογένειας  

Ο οίκος των Σπένσερ ιδρύθηκε τον 15ο αιώνα από τον Χένρι Σπένσερ  (πέθανε  1478), ο οποίος είναι και ο πρόγονος όλων των μελών της οικογένειας. Τον 16ο αιώνα οι Σπένσερ ισχυρίστηκαν ότι ήταν απόγονοι ενός αρχαίου οίκου, αυτού του Λε Ντεσπενσερ,θεωρία που φαίνεται να μην ισχύει. 

Το 1761, ο Τζον Σπένσερ (1734-1783), εγγονός του 3ου Κόμη του Σάντερλαντ, δημιούργησε τους τίτλους Βαρόνος Σπένσερ του Άλθορπ και αυτον του Υποκόμη Σπένσερ, υπο την βασιλεία του βασιλιά Γεωργίου του 3ου. Το 1765, δημιουργήθηκε και ο τίτλος του Κόμη  Σπένσερ.

Αξιοσημείωτα μέλη  

 Λόρδος Ράντολφ Τσώρτσιλ 
Τζορτζιάνα Σπένσερ, δούκισσα του Ντέβονσαϊρ
 Ουίνστον Τσώρτσιλ
 Νταϊάνα, πριγκίπισσα της Ουαλίας
 Τσαρλς Σπένσερ,9ος Κόμης Σπένσερ
 Λαίδη Κίτι Σπένσερ
 Λούις Σπένσερ, υποκόμης του Άλθορπ

Βρετανικές οικογένειες ευγενών
Bugatti Automobiles

Η Bugatti Automobiles S. A. S. (Μπουγκάττι) είναι γαλλική αυτοκινητοβιομηχανία παραγωγής υπερπολυτελών αυτοκινήτων υψηλών αποδόσεων. Είναι θυγατρική της Volkswagen AG (Όμιλος Volkswagen). Το εργοστάσιο και τα κεντρικά της, βρίσκονται στο Μολζέμ της Αλσατίας στη Γαλλία. Η Volkswagen αγόρασε το εμπορικό σήμα Bugatti τον Ιούνιο του 1998 και ενσωμάτωσε την Bugatti Automobiles S. A. S. ως θυγατρική της το 1999.

Από το 1998 έως το 2000 η Bugatti παρουσίασε αρκετά πρωτότυπα αυτοκίνητα. Από το 2000 ξεκίνησε να αναπτύσσει το πρώτο εμπορικό αυτοκίνητό της, την Veyron 16.4 που άρχισε να παραδίδεται στους πρώτους της πελάτες το 2005.

Γαλλικές αυτοκινητοβιομηχανίες
Αριστοτέλης Κουντούρωφ

Ο Αριστοτέλης Κουντούρωφ (1896 – 1969) ήταν Έλληνας συνθέτης της Σύγχρονης Εποχής. Γεννήθηκε στην Τιφλίδα, και ήταν γιος του Κρητικού έμπορου Γεωργίου Κούνδουρου. Από μικρή ηλικία παρακολούθησε μαθήματα πιάνου, μαζί με τα αδέρφια του, από τον πιανίστα Ίλια Άισμπεργκ και το 1922 κέρδισε την πρώτη θέση στον Διαγωνισμό Συμφωνικής Μουσικής Καυκασίων Συνθετών. Παρακολούθησε μαθήματα στα ωδεία της Τιφλίδας (1924 – 25) και της Μόσχας (1927 – 30), σπουδάζοντας με τους Ιππολίτοφ-Ιβάνοφ, Γκλιερ και Βασιλένκο. Έγινε επικεφαλής του στούντιο σύνθεσης του Ιππολίτοφ-Ιβάνοφ στη Μόσχα. Το 1930, εγκαταστάθηκε στην Ελλάδα και δίδαξε μουσική θεωρία στο Ωδείο του Πειραϊκού Συνδέσμου (1931 – 32), στην Ανωτέρα Σχολή Φρήμαν (1932 – 38) και στο Ωδείο Αθηνών. Διηύθυνε τη φιλαρμονική του δήμου της Νέας Ιωνίας (1938 – 41). Μεταξύ των μαθητών του ήταν οι Οδυσσέας Δημητριάδης, Ιάννης Ξενάκης και Βαγγέλης Παπαθανασίου. Από το 1943 μέχρι τη συνταξιοδότησή του το 1964, ήταν επικεφαλής της μουσικής βιβλιοθήκης και των ηχητικών αρχείων του Εθνικού Ιδρύματος Ραδιοφωνίας. Πέθανε στον Βόλο στις 8 Ιουλίου 1969 όπου είχε μεταβεί για τις εξετάσεις της μουσικής σχολής της πόλης και τάφηκε στην Αθήνα.

Ο Κουντούρωφ θεωρείται πλέον μια από τις πιο αξιοσημείωτες μορφές της ελληνικής μουσικής κατά την περίοδο 1930 έως 1960. Οι παλαιότερες συνθέσεις του (π.χ. Οι Suite-fantaisie sur des themes populaires grecs (1930–31), Sinfonietta (1934) κ.λπ.) δείχνουν την επιρροή της ρωσικής παιδείας του και του «σοβιετικού» ύφους του Προκόφιεφ. Επόμενα έργα του, συμπεριλαμβανομένου του τονικού ποιήματος Ορφέας και Ευρυδίκη (1962) και η Μαζούρκα για πιάνο (1963), είναι αρμονικά πιο περιπετειώδη, προκαλώντας τη σύγκριση με τους πιο ριζοσπαστικούς Ρώσους μοντερνιστές όπως ο Σκριάμπιν και ο Ρόσλαβετς.

Παραπομπές

Βιβλιογραφία 
 The New Grove Dictionary of Music and Musicians 
 M.M. Ippolitov-Ivanov: 50 years of Russian music in my reminiscences (Moscow, 1934)

Εξωτερικοί σύνδεσμοι 
Αριστοτέλης Κουντούρωφ στον Πανδέκτη, του Εθνικού Ιδρύματος Ερευνών

Έλληνες διευθυντές ορχήστρας
Έλληνες συνθέτες
Καθηγητές του Ωδείου Αθηνών
Δεν Ακούμε Τα Τραγούδια

Το Δεν ακούμε τα τραγούδια (We No Longer Hear The Songs), είναι ο τίτλος κινηματογραφικής ταινίας, παραγωγής 2019, του Έλληνα σκηνοθέτη Τάκη Παπαναστασίου, σε σενάριο που έγραψαν από κοινού με τον Πάνο Παπαδόπουλο, με στοιχεία ψυχολογικού θρίλερ, δράματος και μαύρης κωμωδίας, που έλαβε μέρος στο διαγωνιστικό τμήμα του Φεστιβάλ Κινηματογράφου της Θεσσαλονίκης, αποσπώντας τρεις υποψηφιότητες για τα βραβεία: Greek Film Centre Award, Mermaid Award και Youth Jury Award.

Πλοκή
Ο Νίκος και η Νόρα προσκαλούν στο σπίτι τους τον Άγγελο για να περάσει τη νύχτα μαζί τους, έναντι αμοιβής. Η βραδιά περιλαμβάνει έναν πίνακα του Ντιμπιφέ, κιμονό και γουέστερν, ένα καμένο κοτόπουλο, τον Έλβις και την Ντίτριχ. Κάποτε ο Νίκος και η Νόρα ερωτεύτηκαν με την πρώτη ματιά και, όπως όλα τα ζευγάρια που ερωτεύτηκαν με την πρώτη ματιά, τώρα ζουν σχεδόν ευτυχισμένοι.

Διανομή
Πάνος Παπαδόπουλος στο ρόλο του Νίκου
Νάνσυ Σιδέρη στο ρόλο της Νόρας
Μιχαήλ Ταμπακάκης στο ρόλο του Άγγελου

Παραγωγή
Η ταινία είναι μια συμπαραγωγή των: Aux, Bunker, Constantly Productions και Dcs. Τα γυρίσματα πραγματοποιήθηκαν τον Αύγουστο του 2017 σε ένα διαμέρισμα στο Κολωνάκι και διήρκεσαν μόλις 11 μέρες. Το κόστος παραγωγής εκτιμάται γύρω στα 5.000 €. Μετά την ολοκλήρωση των γυρισμάτων, η ταινία, προχώρησε με την υποστήριξη της Marni Films. Μεσολάβησαν δύο χρόνια ώσπου να κάνει τελικά την εμφάνισή της στο Φεστιβάλ Κινηματογράφου της Θεσσαλονίκης. Τη μουσική επένδυση ανέλαβε ο Αλέξανδρος Βούλγαρης (The Boy), γράφοντας μεταξύ άλλων τα τραγούδια: "Σε θυμάμαι" και "Έντονα μωρό μου". Το πρώτο εξ αυτών, κυκλοφόρησε και στον προσωπικό του δίσκο "Παραδουλεύτρα", το 2019.

Παραπομπές

Πηγές
 Διεθνής ιστοσελίδα για τον κινηματογράφο, το θέατρο και τη μουσική σκηνή

Εξωτερικοί σύνδεσμοι
Επίσημο trailer της ταινίας
Επίσημο Clip της ταινίας

Ελληνικές ταινίες
Ταινίες του 2019
Ελληνικές δραματικές ταινίες
Ελληνόφωνες ταινίες
Ταινίες γυρισμένες στην Ελλάδα
Σαλούβαρδος

Ο σαλούβαρδος, ποντικός ή πετροσαλούβαρδος (επιστημονική ονομασία: Phycis phycis) είναι είδος ψαριού της οικογένειας των Φυκίδων. Απαντά στη Μεσόγειο, καθώς και στις ακτές του βορειοανατολικού Ατλαντικού, από τον Βισκαϊκό κόλπο μέχρι το Μαρόκο, καθώς και στις Αζόρες και το Πράσινο Ακρωτήριο.

Περιγραφή 
Ο σαλούβαρδος φτάνει συνήθως σε μήκος 25 εκατοστών, αλλά το μέγιστο που έχει καταγραφεί είναι 65 εκατοστά. Το μέγιστο βάρος που έχει καταγραφεί είναι 3,9 κιλά. Έχει μεγάλο στόμα με παχιά χείλη. Το κάτω σαγόνι φέρει μουστάκια. Το χρώμα του σώματος είναι σκούρο καφέ ή γκρι στη ράχη, αλλά το χρώμα γίνεται πιο αχνό προς την κοιλιά. Τα πτερύγια δεν φέρουν άκανθες. Το ραχιαίο πτερύγιο είναι διπλό και αποστρογγυλοποιημένο. Το πρώτο τμήμα του έχει 9 με 11 μαλακές ακτίνες ενώ το δεύτερο 56 ή 65. Το ουριαίο πτερύγιο είναι στρογγυλεμμένο και έχει 27 ή 29 ακτίνες. Τα πτερύγια είναι σκούρα, μερικές φορές με πιο ανοιχτόχρωμα όρια.

Βιολογία 

Οι σαλούβαρδοι είναι νυκτόβια ζώα, και κατά τη διάρκεια της ημέρας κρύβονται στους βράχους. Ζουν σε σκληρούς και σε αμμώδεις-λασπώδεις βυθούς κοντά σε βράχους, σε βάθος 10 με 650 μέτρα, αλλά συνηθέστερα σε βάθος ανάμεσα στα 100 και 200 μέτρα. Η επιστημονική του ονομασία προέρχεται από την ελληνική λέξη φύκια, όπου βρίσκεται πολλές φορές. 

Η διατροφή τους αποτελείται από μικρά ψάρια και διάφορα είδη ασπόνδυλων, με τα δεκάποδα να κυριαρχούν σε δείγματα που έχουν αλιευθεί στην περιοχή του Καστελόριζου. Τρέφονται περισσότερο την άνοιξη. 

Η αναπαραγωγή λαμβάνει χώρα από τον Ιανουάριο μέχρι τον Μάιο. Αναπτύσσονται σχετικά αργά και ζουν πολύ.

Αλιεία 
Ο σαλούβαρδος χαρακτηρίζεται ως ελάσσονος οικονομικής σημασίας στην αλιεία. Οι κύριες μέθοδοι αλίευσής του είναι οι τράτες, τα δίχτυα, τα παραγάδια και οι καθετές. Τα στατιστικά αλίευσης του είδους δεν θεωρούνται αξιόπιστα, καθώς περιλαμβάνουν και ψάρια άλλων ειδών του ίδιου γένους. Σαν ψάρι είναι φθηνό αν και σπάνιο και μπορεί να φιλεταριστεί ή να γίνει ψαρόσουπα μαζί με σκορπίνα.

Παραπομπές 

Γαδόμορφα
Αλιεύματα
Ψάρια ελληνικών θαλασσών
Λούπους Α΄ της Ακουιτανίας

Ο Λούπους Α΄ της Ακουιτανίας ήταν Δούκας της Γασκώνης και ο δεύτερος ανεξάρτητος Δούκας της Ακουιτανίας (περί το 670 - 688/700), θεωρείται ο γενάρχης μιας δυναστείας που κυβέρνησε το Δουκάτο της Ακουιτανίας μέχρι το 769, τελευταίος απόγονος του ο Χούναλντ Β΄. Ο Λούπους Α΄ διαδέχθηκε πιθανότατα τον Φελίξ της Ακουιτανίας, η περιοχή που κυβερνούσε αντιστοιχούσε στο βασίλειο της Ακουιτανίας που κυβερνούσε παλιότερα ο Μεροβίγγειος βασιλιάς Χαριβέρτος Β΄ της Νευστρίας. Ο Χαριβέρτος Β΄ και ο γιος του Χιλπέριχος της Ακουιτανίας βρεφικής ηλικίας δολοφονήθηκαν από τον Δαγοβέρτο Α΄ που κυβερνούσε την Αυστρασία (632), από τότε το βασίλειο διαλύθηκε. 

Ο Λούπους Α΄ επαναστάτησε γύρω στο 658 εναντίον του Φελίξ, αργότερα γύρω στο 670 τον διαδέχθηκε. Τα "Θαύματα του Αγίου Μάρσιαλ" αναφέρουν ότι η επανάσταση έγινε την εποχή που ήταν Μαγιορδόμος ο Εμπρουάν. Ο Λούπους Α΄ κατέλαβε την Τουλούζη και την Μπορντώ, την ίδια εποχή συμμάχησε με τον Φλάβιο Παύλο εναντίον του βασιλιά των Βησιγότθων Βάμβα και επιτέθηκε στην Μπεζιέ. Ο Τζούλιαν του Τολέδο στο έργο του "Ιστορία του Βάμβα" καταγράφει τον Λούπους Α΄ σαν "πρίγκιπα", αυτό αποδεικνύει ότι ήταν βασιλικής καταγωγής. Την περίοδο 673 - 675 ο Λούπους Α΄ συγκάλεσε Σύνοδο στην Μπορντώ, αποκαλείται Λαμπρότατος, "Δούκας" και πιστός οπαδός του Χιλδέριχου Β΄. Μετά το 675 προσπάθησε να επεκταθεί στην Ακουιτανία, στις προσπάθειες του αυτές δολοφονήθηκε, τα "Χρονικά του Άγιου Μάρσαλ" αναφέρουν ότι προσπαθούσε να αποκτήσει τον τίτλο του βασιλιά.
Τον διαδέχθηκε ο Εύδης ο Μέγας, πιθανότατα γιος του.

Παραπομπές

Πηγές

Julian of Toledo. Historia Wambæ regis. MGH SS rer Merov V.
Miracula Sancti Martialis Lemovicensis. MGH SS XV.
Estornés Lasa, Bernardo. Auñamendi Encyclopedia: Ducado de Vasconia.
Lewis, Archibald R. "The Dukes in the Regnum Francorum, A.D. 550-751." Speculum, Vol. 51, No. 3. (July 1976), pp. 381–410.
Higounet, Charles. Bordeaux pendant le haut moyen age. Bordeaux, 1963.

Δούκες της Ακουιτανίας
Δούκες της Γασκωνίας
Κάτω Εξαμίλια Κορινθίας

Τα Κάτω Εξαμίλια είναι πεδινό χωριό της Περιφερειακής Ενότητας Κορινθίας στην Πελοπόννησο, με υψόμετρο 72 μέτρα. Βρίσκονται δυτικά του Ισθμού της Κορίνθου, σε απόσταση περίπου 4,5 χλμ. νότια από την Κόρινθο. Νότια από το χωριό περνάει η Ολυμπία Οδός, δυτικά η επαρχιακή οδός Κόρινθος - Λουτρά Ωραίας Ελένης. Ως ξεχωριστός οικισμός αναφέρεται για πρώτη φορά το 1971 να απογράφεται στην τότε κοινότητα Εξαμιλίων. Σύμφωνα με το σχέδιο Καλλικράτης, μαζί με τα Εξαμίλια, τον Άγιο Κοσμά, τη Δάφνη και την Ιερά Μονή Αγίας Τριάδος αποτελούν τη δημοτική κοινότητα Εξαμιλίων που υπάγεται στη δημοτική ενότητα Κορινθίων του δήμου Κορινθίων και σύμφωνα την απογραφή του 2011 έχει πληθυσμό 816 κατοίκους.

Παραπομπές 

Χωριά του νομού Κορινθίας
Δήμος Κορινθίων
Φελίξ της Ακουιτανίας

Ο Φελίξ της Ακουιτανίας (πέθανε περί το 670) ήταν Πατρίκιος στην Φραγκία την εποχή που κυβερνούσαν οι Μεροβίγγειοι, και ο πρώτος ανεξάρτητος Δούκας της Ακουιτανίας (660 - 670). Η έδρα του ήταν στην Τουλούζη, καταγράφεται σαν "ένας ευγενής πατρίκιος από την πόλη της Τουλούζης που απέκτησε την εξουσία σε όλες τις περιοχές βόρεια από τα Πυρηναία που κατοικούσαν οι Βάσκοι". Ο Φελίξ θεωρείται ο πρώτος ανεξάρτητος κυβερνήτης στο Δουκάτο της Ακουιτανίας, ταυτίζεται με το παλιό βασίλειο του Χαριβέρτου Β΄, είχε δολοφονηθεί από τον Δαγοβέρτο Α΄ που κυβερνούσε την Αυστρασία (632). Ο Δαγοβέρτος Α΄ κατέλαβε στην συνέχεια την περιοχή της Ακουιτανίας και υπέταξε τους Βάσκους. Θεωρείται σαν ο πρώτος κυβερνήτης της αυτόνομης Ακουιτανίας, η παρουσία του περιγράφεται ωστόσο σαν "μυστήρια" και "θολή".

Ο Φελίξ ήταν οπαδός του βασιλιά της Αυστρασίας Χλωτάριου Γ΄ και του Μαγιορδόμου του Εμπροίν, ο Έρεμπερτ διορίστηκε επίσκοπος της Τουλούζης. Με τον πρόωρο θάνατο του Χλωτάριου Γ΄ (673) ο αδελφός και διάδοχος του Χιλδέριχος Β΄ έδιωξε τον Εμπροίν, ο Έρεμπερτ αποσύρθηκε. Την ίδια εποχή ένας άλλος ευγενής ο Λούπους Α΄ της Ακουιτανίας που "ήρθε μαζί με τον Φελίξ" βρέθηκε σε μια Σύνοδο στην Μπορντώ, ο Φελίξ είχε ήδη αναλάβει την διοίκηση στην Ακουιτανία. Η Σύνοδος υπό την προεδρεία του Χιλδέριχου Β΄ επικύρωσε ότι η Ακουιτανία και το Δουκάτο της Γασκώνης θα ήταν υπό την ψηλή κυριαρχία του βασιλιά της Αυστρασίας, η συμφωνία έσπασε όταν δολοφονήθηκε ο Χιλδέριχος Β΄ (675). Ο Λούπους που ήταν προστατευόμενος του Φελίξ ανέλαβε την διοίκηση στην Γασκώνη, αργότερα τον διαδέχθηκε σε ολόκληρη την Ακουιτανία. Από την άλλη πλευρά ο Λούπους ήταν αντίπαλος του Εμπροίν με αποτέλεσμα να στραφεί εναντίον του Φελίξ και να επαναστατήσει διεκδικώντας ανεξαρτησία της Γασκώνης. Ο Λούπους Α΄ έγινε δούκας σε ολόκληρη την Ακουιτανία, προσπάθησε να επεκταθεί στα βόρεια αλλά στις προσπάθειες αυτές σκοτώθηκε.

Παραπομπές

Πηγές

Costambeys, Marios; Innes, Matthew; MacLean, Simon (2011). The Carolingian World. Cambridge Medieval Textbooks. Cambridge: Cambridge University Press.
Higounet, Charles (1963). Bordeaux pendant le haut moyen âge. Bordeaux: Imprimeries Delmas.
James, Edward (1977). The Merovingian Archaeology of South-West Gaul, Volume 1. BAR Supplementary Series. 25. British Archaeological Reports.
Lewis, Archibald R. (1976). "The Dukes in the Regnum Francorum, A.D. 550–751". Speculum. 51 (3): 381–410. 
Nicolle, David (2008). Poitiers AD 732: Charles Martel Turns the Islamic Tide. Campaign Series. 190. Osprey Publishing.
Wood, Ian N. (1994). The Merovingian Kingdoms, 450–751. London: Longman.
Rouche, Michel (1979). L'Aquitaine des Wisigoths aux Arabes (418–781): Naissance d'une région. Paris: Éditions Jean Touzot

Δούκες της Ακουιτανίας
Τόνι Βακάρο

Ο Τόνι Βακάρο () είναι Αμερικανός επαγγελματίας  πολυβραβευμένος φωτογράφος και βετεράνος του Β’ Π.Π., γνωστός για τις φωτογραφίες του κατά τη διάρκεια της δεκαετίας του ’40 στη μεταπολεμική Ευρώπη.

Ο Βακάρο γεννήθηκε στο Γκρίνσμπεργκ της Πενσιλβάνια, στις 20 Δεκεμβρίου του 1922, από οικογένεια Ιταλών μεταναστών. Ωστόσο, οι γονείς του πέθαναν όταν ήταν 4 ετών και το μικρό Τόνι τον μεγάλωσε στην Ιταλία μία γιαγιά του. Με το ξέσπασμα του πολέμου επέστρεψε στην Αμερική για να αποφύγει τη στράτευση, ωστόσο μετά την αποφοίτησή του από το Γυμνάσιο Isaac E. Young της Νέας Υόρκης αναζήτησε εργασία ως καλλιτέχνης φωτογράφος, κάτι που τον οδήγησε, τελικά, να καταταχθεί στις ένοπλες δυνάμεις των ΗΠΑ, που ήδη επιχειρούσαν στην κατεχόμενη από τους Γερμανούς Ευρώπη (1943). Πολέμησε με την 83η Αμερικανική Μεραρχία Πεζικού στη Νορμανδία και στις Κάτω Χώρες, ενώ παράλληλα, κάλυπτε δημοσιογραφικά τις συγκρούσεις, με το φωτογραφικό του φακό.

Μετά τη λήξη του πολέμου παρέμεινε στη Δυτική Γερμανία (Φραγκφούρτη) όπου εργάστηκε για λογαριασμό γνωστών εφημερίδων και περιοδικών, αποτυπώνοντας τη μεταπολεμική ζωή. Το 1949 επέστρεψε στις ΗΠΑ και συνέχισε να δουλεύει ως φωτογράφος διασημοτήτων. Οι φωτογραφίες του βραβεύτηκαν σε διάφορους διαγωνισμούς, όπου του απονεμήθηκαν πολλοί τιμητικοί τίτλοι. 

Το 1963 νυμφεύτηκε τη Φινλανδέζα μοντέλο Άνια Κυλίκκι με την οποία έζησαν μαζί έως το 1979, αποκτώντας δύο γιους.

Το 2020 προσβλήθηκε από τον κορωνοϊό, αλλά κατάφερε να θεραπευτεί.

Παραπομπές

Αμερικανοί φωτογράφοι
Ιταλοαμερικανοί
Ελληνικό Ευαγγέλιο των Αιγυπτίων

Το Ελληνικό Ευαγγέλιο των Αιγυπτίων () είναι ένα παλαιοχριστιανικό θρησκευτικό κείμενο. Ο τίτλος του υιοθετείται από την αρχή του κειμένου της πρώτης σελίδας.

Χρονολογία 
Το Ελληνικό Ευαγγέλιο των Αιγυπτίων (το οποίο διαφέρει πολύ από το μεταγενέστερο, εξ ολοκλήρου Γνωστικό Κοπτικό Ευαγγέλιο των Αιγυπτίων), ίσως γραμμένο προς τα τέλη του 2ου αιώνα, είχε ήδη αναφερθεί απο το βιβλίο του Κλήμη της Αλεξάνδρειας, τα Στρώματα, όπου μας γίνεται εισαγωγή σε πολλά από τα σύντομα αποσπάσματα που απομένουν. Αναφέρθηκε επίσης από τον Ιππόλυτο, ο οποίος παραπέμπει σε «αυτές τις διάφορες αλλαγές της ψυχής, που εκτίθενται στο Ευαγγέλιο σύμφωνα με τους Αιγυπτίους» και συνδέει το Ευαγγέλιο των Αιγυπτίων με τη Γνωστική σέκτα Ναασίνοι ().

Αργότερα, τον 4ο αιώνα, ο Επιφάνιος της Σαλαμίνας, ισχυρίστηκε ότι οι Σαβελλιανοί χρησιμοποίησαν αυτό το ευαγγέλιο, αν και είναι απίθανο να είχε από πρώτο χέρι πληροφορίες για τον Σαβέλλιο, ο οποίος δίδαξε στις αρχές του 3ου αιώνα. Ο ευφημισμός, η λέξη Λόγος, ως ονομασία του Σωτήρα, που εμφανίζεται στο ευαγγέλιο, αποδεικνύει την επιρροή απο το Ευαγγέλιο του Ιωάννη, υποδηλώνοντας έτσι μια ημερομηνία περίπου 120 - 150 μ.Χ.

Περιεχόμενο 
Από αυτά τα λίγα αποσπάσματα, είναι άγνωστο πόσο πιο εκτεταμένα ήταν τα περιεχόμενα ή ποιά άλλα θέματα συζητούσαν ή αν τα γνωστά αποσπάσματα παρουσιάζουν ουσιαστικά τη φύση ολόκληρης της οντότητας, η οποία προφανώς είναι μια παράδοση «ρητών» που λειτουργούσε στον οικείο τύπο ενός διλόγου. Επίσης, λόγω της αποσπασματικής φύσης, δεν είναι γνωστό εάν αποτελεί μια εκδοχή κάποιου άλλου γνωστού κειμένου.

Τα γνωστά αποσπάσματα κειμένου έχουν τη μορφή μιας συζήτησης μεταξύ της ακόλουθου Σαλώμης και του Ιησού, ο οποίος υποστηρίζει την αγαμία ή, με μεγαλύτερη ακρίβεια, "κάθε απόσπασμα υποστηρίζει τον σεξουαλικό ασκητισμό ως μέσο διακοπής του θανατηφόρου κύκλου γέννησης και υπέρβασης των φερόμενων αμαρτωλών διαφορών μεταξύ ανδρών και γυναικών, επιτρέποντας σε όλα τα άτομα να επιστρέψουν σε αυτό που θεωρήθηκε ότι ήταν η αρχέγονη και ανδρογυνική τους κατάσταση"(Κάμερον 1982).

Η απόρριψη του γάμου υποστηρίχθηκε επίσης από τους Εγκρατίτες και πολλές από τις άλλες πρώιμες χριστιανικές ομάδες επαίνεσαν την αγαμία, και ως εκ τούτου είναι δύσκολο να πούμε από ποια ομάδα προήλθε το κείμενο.

Δείτε επίσης 

 Αγία Γραφή
 Ευαγγέλιο του Ιακώβου
 Ευαγγέλιο του Ιούδα
 Ευαγγέλιο του Βαρνάβα
 H Σοφία του Ιησού Χριστού
 Απόκρυφο του Ιωάννη
 Επιστολή του Ευγνώστου

Παραπομπές 

Απόκρυφα κείμενα της Καινής Διαθήκης
Χριστιανικά δόγματα
Ελεύθερος κι ωραίος

Ελεύθερος Κι Ωραίος (ή Ελεύθερος & Ωραίος) είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του ANT1 τη σεζόν 2011-2012. Η σειρά αποτελεί τη μεταφορά του κολομβιανού σεναρίου Vecinos στα ελληνικά δεδομένα. Τη διασκευή του σεναρίου υπέγραψε ο Πάνος Αμαραντίδης, ενώ τη σκηνοθεσία ανέλαβε ο Παναγιώτης Κούτρας. Ενώ η σειρά ξεκίνησε τα γυρίσματα το φθινόπωρο του 2009 με σκοπό να προβληθεί τη επερχόμενη σεζόν (2009-10), τελικά η πρεμιέρα της αναβλήθηκε επ' αόριστον. Το φθινόπωρο του 2011, κι ενώ τα γυρίσματα είχαν ολοκληρωθεί δύο χρόνια πριν, το κανάλι αποφάσισε να προβάλλει τη σειρά απ' τις αρχές του 2012, όπως και έγινε.

Υπόθεση 
Ο Σταμάτης Τσιμπιρίκος (Γιώργος Πυρπασόπουλος) είναι ένας μεροκαματιάρης ταξιτζής που ζει σε μια λαϊκή γειτονιά. Μια μέρα, ενώ εργάζεται για να βγάλει τα "προς το ζειν", κερδίζει το λαχείο κι έτσι αποφασίζει να πάρει τη μητέρα του Ρούκα (Κάρμεν Ρουγγέρη) και να αλλάξουν γειτονιά. Στην υπερπολυτελή πολυκατοικία, στην οποία μετακομίζουν γνωρίζει τη Τατιάνα (Θάλεια Ματίκα), την οποία κι ερωτεύεται. Όμως η Τατιάνα είναι αρραβωνιασμένη μ' έναν ισχυρό άνδρα, τον Αλέξανδρο (Μέμος Μπεγνής). Όμως αυτό που δε γνωρίζουν η Τατιάνα κι ο Σταμάτης είναι πως ο Αλέξανδρος με την αρραβωνιαστικιά του Σταμάτη, Λέτα (Ιωάννα Πηλιχού), έχουν παράνομη ερωτική σχέση. Μόλις μαθευτούν τα νέα για το λαχείο, η Λέτα θα κάνει τα πάντα για να παντρευτεί τον πλούσιο -πλέον- Σταμάτη.

Επισκόπηση σειράς

Διανομή

Cast

Συντελεστές 
 Πάνος Αμαραντίδης: διασκευή σεναρίου
 Παναγιώτης Κούτρας: σκηνοθεσία
 Γιάννης Καραγιάννης: executive producer
 Γιάννης Σαμπάνης: βοηθός σκηνοθέτη
 Ανδρόνικος Δημόπουλος: βοηθός σκηνοθέτη
 Φώφη Γιοκάρη: σκηνογράφος
 Αλέξης Φούκος: ενδυματολόγος
 Σταμάτης Γιατράκος: μουσική επιμέλεια
 Γιώργος Ζαντιώτης: μοντάζ, μιξάζ
 Τζώρτζης Πεφάντης: σύμβουλος παραγωγής
 Λουκάς Γιαννάτος: διεύθυνση εκτέλεσης παραγωγής
 Ελένη Αργυρού: οργάνωση εκτέλεσης παραγωγής
 Γιώργος Ανακτορίδης: διεύθυνση φωτογραφίας

Επεισόδια 

 Τα πρώτα 3 επεισόδια προβαλλόταν κάθε Παρασκευή στις 21:00, τα επόμενα 7 επεισόδια κάθε Τετάρτη στις 22:00 και τα τελευταία 4 επεισόδια κάθε Πέμπτη στις 22:00.

Παραπομπές 

Τηλεοπτικές σειρές ΑΝΤ1
Ελληνικές κωμικές τηλεοπτικές σειρές
Ευθύμιος Ε΄ Αντιοχείας

Ο Ευθύμιος Ε΄ ήταν Πατριάρχης Αντιοχείας από το 1792 έως το 1813.

Ήταν Κύπριος και προηγουμένως είχε διατελέσει επίσκοπος Ελενουπόλεως με το όνομα Άνθιμος ή Ανθέμιος.

Παραπομπές

Πηγές

Εξωτερικοί σύνδεσμοι 
  Κατάλογος Πατριαρχών Αντιοχείας

Πατριάρχες Αντιοχείας
Φεοδώρα της Δανίας

Η Φεοδώρα της Δανίας (Feodora af Danmark, 3 Ιουλίου 1910 - 17 Μαρτίου 1975) ήταν κόρη του Χάραλντ της Δανίας.

Βιογραφία
Η Φεοδώρα Λουίζα Καρολίνα Ματθίλδη Βικτωρία Αλεξάνδρα Φρειδερίκη Ιωάννα γεννήθηκε στις 3 Ιουλίου 1910 στο Γιέγασμπορους, και ήταν το μεγαλύτερο παιδί και κόρη του Χάραλντ της Δανίας και της Ελένης Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ.

Στις 9 Σεπτεμβρίου 1937 παντρεύτηκε τον Χριστιανό του Σάουμπουργκ-Λίππε στο Παλάτι Φρέντενσμποργκ. Μαζί απέκτησαν τέσσερα παιδιά:
τον Γουλιέλμο Φρειδερίκο Χάραλντ Χριστιανό Ερνέστο Αύγουστο Κάρολο Γουσταύο (1939-), παντρεύτηκε την Ιλόνα Χέντσελ φον Γκίλγκενεϊμπ. Απέκτησαν 2 παιδιά.
τον Βάλντεμαρ Στέφανο Φερδινάνδο Βολράδο Φρειδερίκο Κάρολο (1940-), παντρεύτηκε (1) την Άννα Λίζα Γιόχανσεν. Απέκτησαν 1 παιδί; (2) την Κάριν Γκράντμαν. Δεν απέκτησαν παιδιά; (3) την Ρουθ Σνάϊντεβιντ. Δεν απέκτησαν παιδιά και (4) την Γερτρούδη Αντωνία Βάγκνερ-Σάπε. Δεν απέκτησαν παιδιά. Έχει υιοθετήσει το γιο της συζύγου του, Μάριο Μαξ Ολιβιέρο Βάγκνερ.
την Mαρία Λουίζα (1945-).
τον Χάραλντ Χριστιανό Λεοπόλδο Γουσταύο (1948-), παντρεύτηκε (1) την Πέτρα Βέρα Κρίστεϊν. Δεν απέκτησαν παιδιά και (2) την Γαβριέλα Χάγκερμαν. Δεν απέκτησαν παιδιά.

Πέθανε στις 17 Μαρτίου 1975 στο Μπύκεμπουργκ της Κάτω Σαξονίας σε ηλικία 64 ετών.

Τίτλοι
3 Ιουλίου 1910 – 9 Σεπτεμβρίου 1937: Η Υψηλότητα Πριγκίπισσα Φεοδώρα της Δανίας
9 Σεπτεμβρίου 1937 – 17 Μαρτίου 1975: Η Υψηλότητα Πριγκίπισσα Χριστιανού του Σάουμμπουργκ-Λίππε, Πριγκίπισσα της Δανίας

Παραπομπές

Οίκος του Γκλύξμπουργκ
Δανοί ευγενείς
Πριγκίπισσες της Δανίας
Πριγκίπισσες της Γερμανίας
Πριγκίπισσες του Σάουμπουργκ-Λίππε
Πατάγια

Η Πατάγια είναι μια πόλη στην Ταϊλάνδη. Βρίσκεται στην ανατολική ακτή του Κόλπου της Ταϊλάνδης, περίπου 100 χιλιόμετρα νοτιοανατολικά της Μπανγκόκ. Διοικητικά είναι αυτοδιοικούμενη. Η πόλη βρίσκεται στη βιομηχανική ζώνη της Ανατολικής Θάλασσας. Η πόλη έχει 320.262 κατοίκους. Το κλίμα της πόλης είναι τροπικό, υγρό και ξηρό κλίμα. Η Πατάγια βρίσκεται στο κέντρο του Ανατολικού Οικονομικού Διαδρόμου της Ταϊλάνδης, είναι επιχειρηματικό κέντρο.

Παραπομπές 

Πόλεις της Ταϊλάνδης
Περιβάλλον της Αλβανίας

Το Περιβάλλον της Αλβανίας χαρακτηρίζεται από μία μοναδική πανίδα και χλωρίδα και από μια ποικιλία εδαφών που περιλαμβάνεται στα σύνορα ενός μικρού έθνους. Περιλαμβάνει επίσης διαφορετικές οικολογικές περιοχές, που εκπροσωπούν τα διάφορα γεωγραφικά οικοσυστήματα, τα συστήματα νερού, τον καιρό, τις ανανεώσιμες πηγές και τις επιδράσεις σε αυτά.

Από τους τομείς που προκαλεί η ανθρώπινη παρέμβαση και μπορούν να επηρεάσουν το περιβάλλον, οι δραστηριότητες που καθιστούν βιώσιμη την οικονομία της Αλβανίας, όπως η εξόρυξη και η δασοκομία, είναι αρκετά σημαντικές. Το περιβάλλον επηρεάζει σε μεγάλο βαθμό την δημόσια υγεία στην Αλβανία, καθώς η μόλυνση του αέρα και η αιθαλομίχλη στις αστικές περιοχές όπως στα Τίρανα μπορούν να προκαλέσουν μεγάλη δυσφορία σε άτομα με αναπνευστικά προβλήματα όπως άσθμα.

Γεωγραφία 
Η Αλβανία είναι μια μικρή ορεινή χώρα, που βρίσκεται στην νοτιοανατολική Ευρώπη και βρέχεται από την Αδριατική Θάλασσα και το Ιόνιο Πέλαγος. Έχει συνολική έκταση 28.748 τετραγωνικά χιλιόμετρα (11.100 τετραγωνικά μίλια) και συνορεύει με το Μαυροβούνιο στα βορειοδυτικά, με το Κοσσυφοπέδιο στα βορειοανατολικά, με την Βόρεια Μακεδονία στα ανατολικά και με την Ελλάδα στα νότια. Το μήκος της ακτογραμμής της είναι 476 χλμ (296 μίλια) και εκτείνεται κατά μήκος της Αδριατικής Θάλασσας και του Ιονίου Πελάγους.

Κλίμα 
Με την ακτογραμμή της Αλβανίας να έχει πρόσβαση στην Αδριατική Θάλασσα και το Ιόνιο Πέλαγος, τα υψίπεδα της χώρας στηρίζουν την χερσαία μάζα της Βαλκανικής Χερσονήσου και η χώρα βρίσκεται σε ένα γεωγραφικό πλάτος που υπόκειται σε ποικίλες καιρικές συνθήκες κατά την χειμερινή και την θερινή περίοδο. Η Αλβανία διαθέτει έναν μεγάλο αριθμό κλιμάτων για μια τόσο μικρή περιοχή. Οι παράκτιες πεδινές περιοχές έχουν συνήθως μεσογειακό κλίμα ; οι ορεινές περιοχές έχουν ηπειρωτικό κλίμα. Τόσο στις πεδινές περιοχές όσο και στο εσωτερικό της χώρας, ο καιρός ποικίλει σημαντικά από τον βορρά μέχρι τον νότο.

Οι θερμοκρασίες στο εσωτερικό της χώρας επηρεάζονται περισσότερο από τις διαφορές στο υψόμετρο παρά από το γεωγραφικό πλάτος ή οποιονδήποτε άλλο παράγοντα. Οι χαμηλές θερμοκρασίες του χειμώνα στα βουνά προκαλούνται από τις μάζες του αέρα που κυριαρχούν στην ηπειρωτική ανατολική Ευρώπη και τα Βαλκάνια. Βόρειοι και βορειοανατολικοί άνεμοι φυσούν κατά το μεγαλύτερο μέρος του χρόνου. Η μέση θερμοκρασία το καλοκαίρι είναι χαμηλότερη στο εσωτερικό της χώρας από ότι στις παράκτιες περιοχές και πολύ χαμηλότερη στα υψηλότερα υψόμετρα, όμως οι καθημερινές διακυμάνσεις της θερμοκρασίας είναι συχνό φαινόμενο. Οι μέγιστες θερμοκρασίες κατά την διάρκεια της ημέρας στις κοιλάδες και στα ποτάμια είναι πολύ υψηλές αλλά οι νύχτες είναι πάντα δροσερές.
Ρίνα Μπάλαϊ

Η Ρίνα Μπάλαϊ (αλβανικά: Rina Balaj, Ιπέκιο, 27 Ιανουαρίου 1999), ευρύτερα γνωστή ως Ρίνα, είναι Κοσοβάρα τραγουδίστρια, ράπερ και στιχουργός.

Εμφανίστηκε για πρώτη φορά στο αλβανικό «The X-Factor» το 2015 και ξεκίνησε τη μουσική της καριέρα ως μέλος της δισκογραφικής εταιρίας OnRecords. Το 2020 εντάχθηκε στο δυναμικό της δισκογραφικής εταιρίας Alpha Pop Original.

Διατηρεί σχέση με τον ράπερ Sin Boy, με τον οποίο συνεργάστηκαν για πρώτη φορά στο τραγούδι «Gigi», το 2018.

Δισκογραφία 

Αλβανοί τραγουδιστές
Σεβίτσε

Το σεβιτσέ είναι πιάτο ψαριού με προέλευση από τη Λατινική Αμερική, πιθανότατα από το Περού, στο οποίο το φρέσκο ωμό ψάρι παρασκευάζεται σε χυμό από φρέσκα εσπεριδοειδή, συνήθως λεμόνι ή λάιμ, μαζί με μπαχαρικά όπως οι πιπεριές τσίλι, ατζί και άλλα, όπως κομμένο κρεμμύδι, αλάτι και κολίανδρο. Παραδοσιακά το ψάρι παρέμενε στη μαρινάδα για περίπου τρεις ώρες, όμως στο μοντέρνο σεβίτσε ο χρόνος αυτός είναι πολύ μικρότερος, και με το κατάλληλο ψάρι μπορεί να χρειαστεί τόσο χρόνο όσο να ανακατευθούν τα υλικά και να σερβιριστεί.

Επειδή τρώγεται ωμό και όχι μαγειρεμένο με θερμότητα, πρέπει να καταναλωθεί άμεσα για να ελαχιστοποιηθεί ο κίνδυνος τροφικής δηλητηρίασης. Αν και το σεβίτσε καταναλώνεται συνήθως ως ορεκτικό, αν καταναλωθεί ως κυρίως συνήθως έχει και συνοδευτικά που συμπληρώνουν τη γεύση του, όπως γλυκοπατάτα, μαρούλι, καλαμπόκι, αβοκάντο ή μαγειρική μπανάνα.

Το πιάτο είναι δημοφιλές στις ακτές του Ειρηνικού της δυτικής λατινικής Αμερικής. Αν και η προέλευσή του αμφισβητείται, στο Περού θεωρείται εθνικό πιάτο. Αν και αρχαιολογικά ευρήματα υποδεικνύουν ότι κάτι που μοιάζει με σεβίτσε μπορεί να καταναλώνοταν στο Περού πριν περίπου 2.000 χρόνια, η πρωτεύουσα θέση που κατείχε η Λίμα ως έδρα της Αντιβασιλείας του Περού επέτρεψε σε δημοφιλή πιάτα όπως το σεβίτσε να διαδοθούν και σε άλλες ισπανικές αποικίες στην περιοχή, και με τον καιρό έγινε τμήμα της τοπικής κουζίνας ενσωματώνοντας τοπικές γεύσεις.

Το σεβίτσε πλέον είναι δημοφιλές πιάτο της διεθνούς κουζίνας, φτάνοντας στις Ηνωμένες Πολιτείες τη δεκαετία του 1980.

Παραπομπές 

Τρόφιμα με βάση θαλασσινά
Πολιτισμός του Περού‎
Εθνικά πιάτα
Πλημμύρα του 1934 στην Πολωνία

Η πλημμύρα του 1934 στην Πολωνία () ήταν η μεγαλύτερη πλημμύρα στη Δεύτερη Πολωνική Δημοκρατία. Ξεκίνησε με έντονες βροχοπτώσεις στη λεκάνη του ποταμού Ντουνάγιετς, οι οποίες πραγματοποιήθηκαν μεταξύ 13 και 17 Ιουλίου 1934. Τις επόμενες μέρες, η πλημμύρα εξαπλώθηκε στις λεκάνες των Ράμπα, Βισουόκα και Σκάβα, οι οποίοι είναι παραπόταμοι του Βιστούλα. Η καταστροφή πήρε τη ζωή 55 ανθρώπων και προκάλεσε ζημιές που εκτιμήθηκαν σε 60 εκατομμύρια πολωνικά ζλότι.

Η πλημμύρα 
Οι πρώτες δυνατές βροχές πραγματοποιήθηκαν στις 13 Ιουλίου 1934 και συνεχίστηκαν τις επόμενες ημέρες, όπου περισσότερα από 50 χιλιοστόμετρα βροχής σημειώθηκαν στις 14 και 15 Ιουλίου. Η αιχμή των βροχοπτώσεων σημειώθηκε στις 16 Ιουλίου, με τις μεγαλύτερες βροχές που καταγράφηκαν ποτέ στη λεκάνη του Ντουνάγιετς. Εκείνη την ημέρα, 85 χιλιοστόμετρα βροχής έπεσε στο χωριό Βίτουβ και 199 χιλιοστόμετρα στο Κουζνίτσε. Την ίδια ημέρα, το ρεκόρ βροχοπτώσεων της Πολωνίας έσπασε στην κοιλάδα Τάτρα της Χάλα Γκονσιενιτσόβα, όπου καταγράφηκαν 255 χιλιοστόμετρα. Αν και η λεκάνη του Ντουνάγιετς επηρεάστηκε περισσότερο, σημειώθηκε επίσης έντονη βροχή στις λεκάνες του Σκάβα και του Βισουόκα. Η συνδυασμένη βροχή δύο ημερών (16 και 17 Ιουλίου) ανερχόταν σε ορισμένες τοποθεσίες σε περισσότερα από 300 χιλιοστόμετρα. Σύμφωνα με σύγχρονες πηγές, ορισμένες περιοχές έμοιαζαν με γιγαντιαίες θάλασσες, με μόνο τις καμινάδες των σπιτιών να εξέχουν πάνω από το νερό. 

Τα επίπεδα των ποταμών που έχουν τις πηγές τους στα Τάτρα και τα Όρη Γκόρτσε αυξήθηκαν αμέσως και στις 19 Ιουλίου το κύμα πλημμύρας, φουσκομένο από υπερβολικά νερά των παραποτάμων, εμφανίστηκε στο Βιστούλα κοντά στο Σαντόμιες. Λόγω της πίεσης του νερού, τα αναχώματα έσπασαν και χιλιάδες στρέμματα εκτάσεων καλύφθηκαν με νερό. Ταυτόχρονα, αυτό προκάλεσε τη μείωση του κύματος πλημμύρας και τη στιγμή που έφτασε στη Βαρσοβία (22 Ιουλίου), ήταν πολύ μικρότερο από το αναμενόμενο και δεν προκάλεσε μεγάλη ζημιά στην πρωτεύουσα της Πολωνίας.

Συνέπειές 
Συνολικά, το νερό πλημμύρισε 1260 τετραγωνικά χιλιόμετρα, σκοτώνοντας 55 άτομα. Καταστράφηκαν ή υπέστησαν ζημιά 22.059 κτίρια, 167 χιλιόμετρα δρόμων και 78 γέφυρες. Οι ζημίες υπολογίστηκαν σε 12 εκατομμύρια δολάρια ΗΠΑ, ή περισσότερα από 60 εκατομμύρια πολωνικά ζλότι. Ως αποτέλεσμα της καταστροφικής πλημμύρας, κατασκευάστηκαν δύο ταμιευτήρες στον Σόλα και στο Ντουνάγιετς. Το φράγμα Πορόνμπκα ολοκληρώθηκε το 1936, αλλά οι μηχανικοί δεν ολοκλήρωσαν το φράγμα Ρόζνουφ πριν από το ξέσπασμα του Β' Παγκοσμίου Πολέμου, το οποίο ολοκληρώθηκε από τους Γερμανούς το 1941.

Παραπομπές

Εξωτερικοί σύνδεσμοι 
 Φωτογραφίες από την πλημμύρα του 1934 στην περιοχή του χωριού Τσόρστιν

 
Πλημμύρες στην Πολωνία
Ιστορία της Ελάσσονος Πολωνίας
Δεύτερη Πολωνική Δημοκρατία
Προεδρική Φρουρά (Ελλάδα)

Η Προεδρική Φρουρά είναι τελετουργική μονάδα πεζικού, η οποία φρουρεί τον Τάφο του Άγνωστου Στρατιώτη και το Προεδρικό Μέγαρο στην Αθήνα. Η μονάδα είναι ξεχωριστή για το γεγονός ότι αποτελεί τη τελευταία ενεργή μονάδα Ευζώνων στις Ελληνικές Ένοπλες Δυνάμεις. Είναι στενά συνδεδεμένη με την παραδοσιακή στολή του Εύζωνα, η οποία εξελίχθηκε από τα ρούχα που φορούσαν οι κλέφτες στην Επανάσταση του 1821. Το πιο χαρακτηριστικό μέρος της στολής είναι η φουστανέλα, ένα ένδυμα που μοιάζει με το κιλτ. Στις χρονικές περιόδους 1868-1914 και 1937-1973, η φρουρά είχε τμήμα ιππικού.

Δείτε επίσης 
Εύζωνες

Παραπομπές 

Ελληνικός Στρατός
Ντου Ουάι

Ο Ντου Ουάι (1962  - 2020) ήταν κινέζος διπλωμάτης που διετέλεσε πρέσβης στην Ουκρανία από το 2016 έως το 2019 και πρέσβης στο Ισραήλ από το Φεβρουάριο του 2020 έως το Μάιο του 2020.

Βιογραφία 
Γεννήθηκε στην επαρχία Σαντονγκ της Κίνας. Εργάστηκε αρχικά ως αναπληρωτής γενικός διευθυντής του Υπουργείου Εξωτερικών της Κίνας και αναδείχτηκε ωστε διορίστηκε και στο εξωτερικό. Διετέλεσε ως Κινέζος πρέσβης στην Ουκρανία κατά την περίοδο 2016-2020. Εκεί γνωρίστηκε με τον υπουργό Εξωτερικών της Ουκρανίας Vadym Prystaiko και συνέτειλε στην επέκταση των σχέσεων μεταξύ των δύο χωρών. Ήταν υπεύθυνος για το πρόγραμμα τεχνικής βοήθειας στο οποίο η κινεζική κυβέρνηση έδωσε ειδικό εξοπλισμό στις κρατικές υπηρεσίες έκτακτης ανάγκης στην Ουκρανία.  Συμμετείχε επίσης στις διαπραγματεύσεις ανάληψης της Ουκρανικής αμυντικής εταιρείας Motor Sich από άλλη κινεζική εταιρεία.  Ανέλαβε πρέσβης στο Ισραήλ τον Φεβρουάριο του 2020, και υπέβαλε τα διαπιστευτήριά του στον Πρόεδρο του Ισραήλ Ρεουβέν Ριβλίν, ενώ λόγω της πανδημίας του κοροναϊού  τέθηκε αρχικά σε καραντίνα δύο εβδομάδων και βρέθηκε νεκρός στο διαμέρισμά του στην  Χερτσλιγιά στις 17 Μαΐου 2020. Το γεγονός της χρονικής στιγμής του θανάτου του, λίγο μετά την επίσκεψη του υπουργού Εξωτερικών των ΗΠΑ Μάικ Πομπέο, οδήγησε σε διάφορες πιθανολογήσεις σχετικά με την αιτία του θανάτου του.  

Η Κίνα ανακοίνωσε την πρόθεση αποστολής ερευνητικής ομάδας προς διενέργεια ερευνών για τα αίτια του θάνατου του.

Παραπομπές 
{{}}
Κινέζοι διπλωμάτες
Εμμανουήλ Ζαπάρτας

Ο Εμμανουήλ (Μανώλης) Ζαπάρτας (1925-2016) του Δημητρίου, ήταν Έλληνας πολιτικός , έμπορος και διευθυντικό στέλεχος εταιρειών. Υπηρέτησε ως βουλευτής Έβρου από το 1961 ως το 1967.

Βιογραφία

Πρώτα χρόνια και αντιστασιακή δράση
Γεννήθηκε στο Διδυμότειχο στις 2 Αυγούστου του 1925.
Πατέρας του ήταν ο Δημήτριος Ζαπάρτας, καπνέμπορος, πρώην δήμαρχος Διδυμοτείχου και στέλεχος του Κόμματος των Φιλελευθέρων. Κατά την περίοδο της Κατοχής ανέπτυξε έντονη αντιστασιακή δράση . Αρχικά εργάστηκε ως υπάλληλος στην Αγροτική Τράπεζα και στην συνέχεια ασχολήθηκε με το εμπόριο  στην πατρική επιχείριση καπνων. Μετά την επιβολή της στρατιωτικής  δικτατορίας την 21η Απριλίου του 1967 εγκαταστάθηκε μόνιμα στην Αθήνα, όπου ανέλαβε ως Γενικός Διευθυντής στο Εργοστάσιο Παπάζογλου και στην συνέχεια ως Διευθυντής Προσωπικού, Πωλήσεων, Γενικός Διευθυντής και εκτελεστικό μέλος του Δ.Σ. της εταιρίας " Athenee - Αφοί Τσιτσόπουλοι " .

Πολιτική σταδιοδρομία 
Το 1950 ολοκληρώνοντας την σχεδόν τετράχρονη στρατιωτική του θητεία ανέλαβε διευθυντής του Γραφείου του υπουργού Εθνικής Άμυνας Φίλιππου Μανουηλίδη .
Υπήρξε στέλεχος του Κόμματος των Φιλελευθέρων αλλά και στενός συνεργάτης και φίλος του Γεωργίου Παπανδρέου. Πρωτοπολιτεύτηκε με το Κόμμα των Φιλελευθέρων το 1956. Στις εκλογές του 1961 εξελέγη  βουλευτής Έβρου με την Ένωση Κέντρου και επανεξελέγη το 1963 και τέλος το 1964 πρώτος στο νομό με 11.897 ψήφους.
Ως βουλευτής συνέβαλε ενεργά σε έργα ανάδειξης της περιοχής του και ιδιαίτερα στην κατασκευή επαρχιακών δρόμων, στην αντιπλημμυρική προστασία του Διδυμοτείχου, στην επιλογή του Έβρου ως τόπου για την ίδρυση του εργοστασίου Ζαχάρεως, στην επιδότηση και δανειοδότηση της δρομολόγησης του πρώτου μικρού Φέρρυ - μποτ Σαμοθράκης - Αλεξανδρούπολης και σε πολλά άλλα.

Μεταπολιτευτικά, πολιτεύτηκε ξανά στον Έβρο με την Ένωση Κέντρου - Νέες Δυνάμεις το 1974 και έλαβε 2.207 ψήφους αλλά δεν εξελέγη .

Τελευταία χρόνια 
Διετέλεσε ο πρώτος Γενικός Διευθυντής στα Καταστήματα Αφορολογήτων Ειδών ( Duty Free Shops ) όταν αυτά κρατικοποιήθηκαν απο την κυβέρνηση του Κωνσταντίνου Καραμανλή ( 1978 ) και σύμβουλος Διοίκησης στην καπνοβιομηχανία " Αφοι Καρέλια " ( 1984 ) .

Διετέλεσε επίσης Γενικός Γραμματέας , Πρόεδρος και Επίτιμος Πρόεδρος της Ένωσης τέως Βουλευτών & Ευρωβουλευτών .

Πέθανε σε ηλικία 91 ετών στο Νέο Ψυχικό, Αττικής στις 23 Απριλίου 2016.

Παραπομπές 

Βουλευτές Έβρου
Βουλευτές εκλεγμένοι με την Ένωση Κέντρου
Τοργκάν Αζάρ

Ο Τοργκάν Αζάρ (Throgan Hazard, 29 Μαρτίου 1993) είναι Βέλγος ποδοσφαιριστής ο οποίος αγωνίζεται ως επιθετικός μέσος ή πλάγιος για την Μπορούσια Ντόρτμουντ και την εθνική ομάδα του Βελγίου. Είναι ο μικρότερος αδελφός του Εντέν και μεγαλύτερος από τον Κυλιέν Αζάρ.

Ξεκίνησε την καριέρα του από τη Λανς και αποκτήθηκε από την Τσέλσι το 2012 λίγο μετά την μεταγραφή του μεγαλύτερου αδελφού. Δεν αγωνίστηκε ποτέ επισήμως με την Τσέλσι και δόθηκε δανεικός για δύο χρόνια στη Ζούλτε Βάρεγκεμ και τον Ιανουάριο του 2014 κατέκτησε το Βελγικό Χρυσό Παπούτσι για καλύτερος παίκτης στο βελγικό πρωτάθλημα και το βραβείο καλύτερου επαγγελματικού ποδοσφαίρου τον Μαΐου 2014. Το 2014 αποκτήθηκε από την Μπορούσια Μενχενγκλάντμπαχ, αρχικά δανεικός, για περίπου 8 εκατομμύρια ευρώ, και πραγματοποίησε πάνω από 100 εμφανίσεις πριν αποκτηθεί το 2019 από την Μπορούσια Ντόρτμουντ για 25,5 εκατομμύρια ευρώ.

Ο Τοργκάν πραγματοποίησε το ντεμπούτο του με την εθνική αντρών του Βελγίου τον Μάιο του 2013, σε αγώνα εναντίον των Ηνωμένων Πολιτειών. Ήταν μέλος της αποστολής η οποία κατέκτησε την τρίτη θέση στο Μουντιάλ του 2018.

Παραπομπές 

Βέλγοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Βελγίου
Ποδοσφαιριστές ΡΚ Λανς
Ποδοσφαιριστές Τσέλσι ΦΚ
Ποδοσφαιριστές Ζούλτε Βάρεγκεμ
Ποδοσφαιριστές Μπορούσια Μενχενγκλάντμπαχ
Ποδοσφαιριστές Μπορούσια Ντόρτμουντ
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2020